**Dôvodová správa**

1. **Všeobecná časť**

Ministerstvo kultúry Slovenskej republiky na základe Plánu legislatívnych úloh vlády Slovenskej republiky na mesiace jún až december 2021 predkladá na rokovanie vlády návrh zákona, ktorým sa mení a dopĺňa zákon č. 189/2015 Z. z. o kultúrno-osvetovej činnosti.

Cieľom navrhovanej úpravy je doplnenie spôsobu výberu a odvolania štatutárnych orgánov a vedúcich zamestnancov riadiacich kultúrno-osvetové zariadenie a stanovenie dĺžky ich funkčného obdobia, ktoré v platnom znení zákona absentujú. Z hľadiska praxe to nie je pre zabezpečenie kvalitného fungovania inštitúcií vyhovujúci stav. Ustanovenie dĺžky funkčného obdobia štatutárnych orgánov a vedúcich zamestnancov riadiacich kultúrno-osvetové zariadenie zjednotí podmienky a zefektívni orientáciu na výsledky očakávané od riadiacich pracovníkov.

Zároveň sa vypúšťa uvedenie názvu a sídla kultúrno-osvetového zariadenia so všeobecným zameraním (Národné osvetové centrum so sídlom v Bratislave) a kultúrno-osvetového zariadenia so špecializovaným zameraním (Slovenská ústredná hvezdáreň so sídlom v Hurbanove), ktoré zriaďuje Ministerstvo kultúry Slovenskej republiky za účelom umožnenia flexibility pri úprave názvu organizácie bez nutnosti predchádzajúcej legislatívnej zmeny tak, ako je to v prípade kultúrno-osvetových zariadení zriaďovaných alebo zakladaných samosprávnym krajom alebo obcou.

Cieľom návrhu zákona je aj doplnenie kompetencií pre kultúrno-osvetové zariadene s celoslovenskou pôsobnosťou so všeobecným zameraním a kultúrno-osvetové zariadene s celoslovenskou pôsobnosťou so špecializovaným zameraním, ktorých zriaďovateľom je Ministerstvo kultúry Slovenskej republiky, vyhlasovať, odborne a metodicky riadiť, koordinovať a financovať realizáciu celoštátneho systému postupových súťaží a prehliadok v oblasti záujmovej umeleckej činnosti a neprofesionálnej umeleckej tvorby a v oblasti astronómie a príbuzných vied.

Z dôvodu zosúladenia s platným znením § 4 ods. 1 písm. b) zákona č. 540/2001 Z. z. o štátnej štatistike v znení zákona č. 144/2021 Z. z., podľa ktorého orgánom vykonávajúcim štátnu štatistiku je Ministerstvo kultúry Slovenskej republiky, návrh zákona ruší kompetenciu kultúrno-osvetového zariadenia s celoštátnou pôsobnosťou so všeobecným zameraním v oblasti výkonu štátneho štatistického zisťovania a nahrádza ju koordináciou a výkonom štatistiky v oblasti kultúry.

Návrh zákona nemá negatívny vplyv na rozpočet verejnej správy v roku 2022. Financovanie v roku 2022 je zabezpečené rozpočtovanými prostriedkami pre MK SR. Rok 2023 a neskôr bude predmetom zapracovania do návrhu rozpočtu verejnej správy na roky 2023 – 2025 v zmysle harmonogramu tvorby rozpočtu verejnej správy. Návrh zákona nemá vplyv na podnikateľské prostredie, životné prostredie, informatizáciu spoločnosti, služby verejnej správy pre občana, manželstvo, rodičovstvo a rodinu a nemá sociálne vplyvy.

Návrh zákona nie je predmetom vnútrokomunitárneho pripomienkového konania.

Návrh zákona je v súlade s Ústavou Slovenskej republiky, ústavnými zákonmi, s inými zákonmi SR, nálezmi Ústavného súdu Slovenskej republiky, ako aj s medzinárodnými zmluvami, ktorými je Slovenská republika viazaná. Návrh zákona je v súlade s právom Európskej únie.

Navrhuje sa, aby zákon s prihliadnutím na dĺžku legislatívneho procesu a primeranú legisvakanciu nadobudol účinnosť 1. mája 2022.

**Doložka vybraných vplyvov**

|  |  |  |  |  |  |
| --- | --- | --- | --- | --- | --- |
| 1. **Základné údaje** | | | | | |
| **Názov materiálu** | | | | | |
| **Návrh zákona, ktorým sa mení a dopĺňa zákon č. 189/2015 Z. z. o kultúrno-osvetovej činnosti** | | | | | |
| **Predkladateľ (a spolupredkladateľ)** | | | | | |
| **Ministerstvo kultúry Slovenskej republiky** | | | | | |
| **Charakter predkladaného materiálu** |  | Materiál nelegislatívnej povahy | | | |
|  | Materiál legislatívnej povahy | | | |
|  | Transpozícia práva EÚ | | | |
| *V prípade transpozície uveďte zoznam transponovaných predpisov:* | | | | | |
| **Termín začiatku a ukončenia PPK** | | | *od* | | |
| **Predpokladaný termín predloženia na pripomienkové konanie** | | | *2021* | | |
| **Predpokladaný termín začiatku a ukončenia ZP\*\*** | | |  | | |
| **Predpokladaný termín predloženia na rokovanie vlády SR\*** | | |  | | |
|  | | | | | |
| 1. **Definovanie problému** | | | | | |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*  Právna úprava adresuje dva identifikované problémy:  Právna úprava spôsobu výberu a odvolania štatutárnych orgánov a vedúcich zamestnancov kultúrno-osvetových zariadení a stanovenie dĺžky ich funkčného obdobia absentuje, čo spôsobuje, že sú riadiaci pracovníci na pozíciách na dobu neurčitú, čím môže nastať istá stagnácia verejných inštitúcií.  Spôsob a miera financovania postupových prehliadok a súťaží záujmovej umeleckej činnosti a neprofesionálnej umeleckej tvorby sú z pohľadu jednotlivých zainteresovaných subjektov dlhodobo nevyhovujúce a nedostatočné. Z realizovaného posúdenia kvality postupových súťaží v roku 2021, realizovaného NOC vyplynulo, že najmä regionálne a krajské kolá postupových súťaží nespĺňajú v súčasnosti takmer ani polovicu z 20 kritérií kvality. Pričom práve kvalita regionálnych kôl je zásadná pre úspešné zachytenie miestnych talentov v kreatívnych oblastiach. Celoštátne kolá postupových súťaží spĺňajú v súčasnosti len 65 % kritérií kvality. Podpora krajských a celoštátnych kôl je zabezpečovaná prostredníctvom Fondu na podporu na základe schválenia/neschválenia žiadosti o dotáciu, ktorá podlieha pravidlám stanoveným príslušným fondom, pričom súťažné kolá predchádzajúce druhej (krajskej) úrovni nie sú fondom podporované. V roku 2020 boli regionálne kolá financované prostredníctvom dotačného systému Ministerstva kultúry Slovenskej republiky, ktorý z hľadiska praxe nie je vhodným nástrojom na uvedený účel a v roku 2021 bola realizácia časti aktivít v rámci pandemických opatrení zabezpečená prostredníctvom rozpočtového opatrenia poskytnutého Ministerstvom kultúry SR Národnému osvetovému centru. Takéto kombinované riešenie je nesystémové, z pohľadu realizátorov nepredvídateľné, administratívne zaťažujúce, finančne poddimenzované a obmedzene koordinovateľné. | | | | | |
| 1. **Ciele a výsledný stav** | | | | | |
| Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).  Cieľom návrhu zákona je zlepšiť rozvoj inštitúcií prostredníctvom zvýšenia orientácie na výsledky očakávané od riadiacich pracovníkov kultúrno-osvetových zariadení od zriaďovateľov. Doplnenie spôsobu výberu a odvolania štatutárnych orgánov a vedúcich zamestnancov kultúrno-osvetových zariadení a stanovenie dĺžky ich funkčného obdobia zavedie možnosť po uplynutí funkčného obdobia odborne reflektovať cez výberové konania s odbornou komisiou smerovanie inštitúcie v ďalšom období. Legislatívna zmena je podmienená postupnou implementáciou, ktorá nenaruší odbornú a spôsobilú činnosť kultúrno-osvetových zariadení.  Cieľom návrhu zákona je zvýšenie kvality postupových súťaží. Doplnenie kompetencií pre kultúrno-osvetové zariadene s celoslovenskou pôsobnosťou so všeobecným zameraním (v súčasnosti Národné osvetové centrum) a kultúrno-osvetové zariadene s celoslovenskou pôsobnosťou so špecializovaným zameraním (v súčasnosti Slovenská ústredná hvezdáreň), ktorých zriaďovateľom je Ministerstvo kultúry Slovenskej republiky, vyhlasovať, odborne a metodicky riadiť, koordinovať a financovať realizáciu celoštátneho systému postupových súťaží a prehliadok v oblasti záujmovej umeleckej činnosti a neprofesionálnej umeleckej tvorby a v oblasti astronómie a príbuzných vied.  Očakávané zlepšenie miery spĺňania kvality postupových súťaží do roku 2025, sú podľa odhadov Národného osvetového centra (2021):   * v celoštátnych kolách zo súčasných 65% na 81 % * v krajských kolách zo súčasných  52 % na 83 % * v regionálnych kolách zo súčasných  44% na 78 % .   Výsledkom navrhovanej legislatívnej zmeny sa má posilniť kreatívny ľudský kapitál v neprofesionálnom umení v regiónoch na Slovensku, čo má presahy pre zamestnanosť v kreatívnom priemysle, či spokojnosť obyvateľov na Slovensku so životom. Na základe systematickej podpory, je do roku 2028 očakávaná miera kvality postupových súťaží na všetkých regionálnych úrovniach nad 90 % mieru spĺňania kritérií kvality postupových súťaží. | | | | | |
| 1. **Dotknuté subjekty** | | | | | |
| *Uveďte subjekty, ktorých sa zmeny predkladaného materiálu dotknú priamo aj nepriamo:*  Priamo: NOC, SÚH, kultúrno-osvetové zariadenia zriadené alebo založené orgánmi miestnej a regionálnej samosprávy  Nepriamo: orgány miestnej a regionálnej samosprávy, subjekty a jednotlivci aktívni v oblasti záujmovej umeleckej činnosti a neprofesionálnej umeleckej tvorby, široká verejnosť | | | | | |
| 1. **Alternatívne riešenia** | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  Kombinované financovanie ako je realizované v súčasnosti je neudržateľné a nesystémové. Krajské a celoštátne kolá cez FPU so spolufinancovaním VÚC, regionálne kolá do 2019 len cez VÚC, mestá a obce, v roku 2020 cez dotačný program MK SR, v roku 2021 cez rozpočtové opatrenie NOC.  **Je nevyhnutné zabezpečiť stabilnú podporu financovania celého systému prehliadok a súťaží na všetkých úrovniach – regionálnej, krajskej, celoslovenskej.**  Napriek ústretovosti zo strany Fondu na podporu umenia majú možnosti podpory súťaží a prehliadok prostredníctvom tejto inštitúcie svoje reálne limity (podpora kultúrno-osvetovej činnosti nie je explicitne ukotvená v predmetnom zákone[[1]](#footnote-1):   * absentuje podpora regionálnych stupňov * alokovaná suma v rámci FPU má svoj strop (400 000 Eur) * v zásade sa pri prideľovaní dotácií nejedná o súťaž v pravom zmysle slova * klesá kvalita predložených projektov na posúdenie komisiou FPÚ (čo je z principiálneho hľadiska a hľadiska udržateľnosti neprípustné a neakceptovateľné – lebo je podpora poskytovaná na úkor iných kvalitnejších projektov)   Ak by ostala podpora v rámci FPU je nevyhnutné:   * zaviesť a uplatniť princíp súťaženia v rámci kvality projektov, zaviesť iný spôsob kontroly a hodnotenia kvality súťaží * riešiť otázku vyššej miery spolufinancovania zo strany žiadateľa * prehodnotiť periodicitu a počet samotných súťaží * v prípade úvah, ak by sa poskytovala 1 dotácia subjektu na viac súťaží (vzniká problém de minimis) * regionálna úroveň v rámci FPU podporovaná nebude   Z hľadiska analyzovaných možností sanajvhodnejším spôsobom financovania postupových súťaží/prehliadok záujmovej umeleckej činnosti ukazuje ich zabezpečenie prostredníctvom NOC a SÚH, ktorým vyplývajú povinnosti súvisiace s podporou záujmovej umeleckej činnosti zo zákona i zo zriaďovacej listiny. Systém postupových súťaží je jedinečný z hľadiska vyhlasovania i realizácie. Do systému vstupujú svojou gesciou (finančnou aj organizačnou) subjekty štátnej a verejnej správy. Postupové súťaže nie sú prioritou iba NOC a SÚH ale aj jeho zriaďovateľa. Fond na podporu umenia do systému súťaží vstupuje ako tretí partner, ktorý však nie je odborným garantom ani rezortným vyhlasovateľom súťaží a ani sa nepodieľa na ich realizácii.  Alokáciou finančných prostriedkov do rozpočtu NOC a SÚH, ktoré by na základe zmlúv o spolupráci poskytovalo finančný príspevok realizátorom regionálnych, krajských a celoštátnych kôl, by bola zabezpečená priama garancia NOC a SÚH nad projektmi. Zároveň by sa dosiahla požadovaná miera vzájomnej zodpovednosti, v rámci ktorej by sa realizátori súťaží zodpovedali odborným garantom a vyhlasovateľom súťaží a tí zase Ministerstvu kultúry SR, ktoré je ich zriaďovateľom a v rámci svojej pôsobnosti im stanovuje zabezpečenie systému týchto špecifických postupových prehliadok a súťaží ako jednu z hlavných činností. | | | | | |
| 1. **Vykonávacie predpisy** | | | | | |
| *Predpokladá sa prijatie/zmena vykonávacích predpisov?* | | | | **Áno** | **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | |
| 1. **Transpozícia práva EÚ** | | | | | |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.* | | | | | |
| Predkladaný materiál nie je transpozíciou práva EÚ. | | | | | |
| 1. **Preskúmanie účelnosti** | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.*  Po ukončení roka 2023 bude možné zhodnotiť, koľko postupových súťaží podporených od roku 2023 spĺňa kritériá kvality a porovnať ich s rokom 2021. Hodnotenie bude predmetom rokovania medzi kultúrno-osvetovým zariadením s celoslovenskou pôsobnosťou so všeobecným zameraním a kultúrno-osvetovým zariadením s celoslovenskou pôsobnosťou so špecializovaným zameraním a zriaďovateľom - teda MK SR, najneskôr vždy do marca po ukončenom roku podpory. | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | 1. **Vybrané vplyvy materiálu** | | | | | | | | | | **Vplyvy na rozpočet verejnej správy** |  | **Pozitívne** | |  | | **Žiadne** |  | **Negatívne** | | z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno | |  | | Nie |  | Čiastočne | | **Vplyvy na podnikateľské prostredie** |  | **Pozitívne** | |  | | **Žiadne** |  | **Negatívne** | | z toho vplyvy na MSP |  | Pozitívne | |  | | Žiadne |  | Negatívne | | Mechanizmus znižovania byrokracie  a nákladov sa uplatňuje: |  | Áno | | |  |  |  | Nie | | **Sociálne vplyvy** |  | **Pozitívne** | |  | | **Žiadne** |  | **Negatívne** | | **Vplyvy na životné prostredie** |  | **Pozitívne** | |  | | **Žiadne** |  | **Negatívne** | | **Vplyvy na informatizáciu spoločnosti** |  | **Pozitívne** | |  | | **Žiadne** |  | **Negatívne** | | **Vplyvy na služby verejnej správy pre občana, z toho** |  |  |  | | |  |  |  | | **vplyvy služieb verejnej správy na občana** |  | **Pozitívne** | |  | | **Žiadne** |  | **Negatívne** | | **vplyvy na procesy služieb vo verejnej správe** |  | **Pozitívne** | |  | | **Žiadne** |  | **Negatívne** | | **Vplyvy na manželstvo, rodičovstvo a rodinu** |  | **Pozitívne** | |  | | **Žiadne** |  | **Negatívne** | | | | | | |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom a ich analýzam. Informácie v tejto časti slúžia na zhrnutie vplyvov a nie ako náhrada za vypracovanie príslušných analýz vybraných vplyvov.*  Návrh zákona nemá negatívny vplyv na rozpočet verejnej správy v roku 2022. Financovanie v roku 2022 je zabezpečené rozpočtovanými prostriedkami pre MK SR. Rok 2023 a neskôr bude predmetom zapracovania do návrhu rozpočtu verejnej správy na roky 2023 – 2025 v zmysle harmonogramu tvorby rozpočtu verejnej správy. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.* Mgr. art., Mgr. Barbora Morongová, PhD. riaditeľka, odbor nehmotného kultúrneho dedičstva a kultúry znevýhodnených skupín obyvateľstva [barbora.morongova@culture.gov.sk](mailto:barbora.morongova@culture.gov.sk) |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  Štatistika KULT, informácie o poskytnutých dotáciách z FPU a MK SR, štatistika v rámci projektu Národného osvetového centra – prihlasovanie do elektronického systému súťaží (predpríprava projektu - Manažment údajov v oblasti neprofesionálneho umenia), plány súťaží a prehliadok vytvorené ich vyhlasovateľmi v spolupráci a poradnými orgánmi pre jednotlivé umelecké žánre.  Podklady v rámci práce Dočasnej pracovnej skupiny pre komplexné riešenie problematiky celoštátneho systému postupových prehliadok a súťaží záujmovej umeleckej činnosti a neprofesionálnej umeleckej tvorby v rezorte kultúry, ktorá sa problematikou podrobne zaoberala ešte v predcovidovom období.  Interná analýza NOC: Systém hodnotenia kvality postupových súťaží na základe 20 kritérií. vypracovaná 15.10.2021 |
| 1. **Stanovisko Komisie na posudzovanie vybraných vplyvov z PPK č.161/2021**   (v prípade, ak sa uskutočnilo v zmysle bodu 8.1 Jednotnej metodiky) |
| |  |  |  | | --- | --- | --- | | **Súhlasné** | **Súhlasné s návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:**  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K vplyvom na rozpočet verejnej správy**  V doložke vybraných vplyvov je označený negatívny, rozpočtovo nekrytý vplyv. V analýze vplyvov sú kvantifikované výdavky verejnej správy celkom v roku 2021 v sume 644 tis. eur, v roku 2022 v sume 694 tis. eur, v roku 2023 v sume 1,42 mil. eur a v roku 2024 v sume 1,59 mil. eur. Nekrytý vplyv sa predpokladá od roku 2023 a to v sume 1,06 mil. eur v roku 2023 a 1,21 mil. eur v roku 2024.  V tabuľke č. 1 analýzy vplyvov Komisia žiada:   * Uviesť vplyv na výdavky v roku 2022 v správnej výške,- zapracované * V roku 2022 v časti Financovanie zabezpečené v rozpočte uviesť správne sumy pre Fond na podporu umenia a Národné osvetové centrum, ,- zapracované * Upraviť vplyv na mzdové výdavky zo 17 913 eur na 13 248 eur v rokoch 2023 a 2024 v súlade s tabuľkou č. 5 z dôvodu, že v tabuľke č. 1 sú v riadku Vplyv na mzdové výdavky uvedené osobné výdavky (vrátane poistného). ,- zapracované   V tabuľke č. 5 Komisia žiada uviesť priemerný mzdový výdavok mesačný, nie ročný. Komisia taktiež upozorňuje, že v príspevkovej sfére sa rozpočtuje objem výdavkov na poistné na úrovni 34,95 % k objemu mzdových výdavkov a nie 35,2 %.,- zapracované  Komisia žiada zosúladiť tabuľku č. 1 s tabuľkou č. 4 z dôvodu rozdielnych údajov uvedených v kategórii 640 pre Národné osvetové centrum v roku 2022. ,- zapracované  Všetky vplyvy vyplývajúce z návrhu Komisia žiada zabezpečiť v rámci schválených limitov výdavkov a počtu zamestnancov kapitoly MK SR na príslušný rozpočtový rok, bez dodatočných požiadaviek na štátny rozpočet.  V nadväznosti na uvedené Komisia žiada prepracovať materiál tak, aby z neho nevyplýval rozpočtovo nekrytý vplyv. - Nezapracované.  Zdôvodnenie: Plán vypracovať novelu zákona s predmetným zámerom reformovať rozvoj miestnej a regionálnej kultúry a činnosť NOC bol jasne formulovaný v Programovom vyhlásení vlády na roky 2020-2024 ako aj v Pláne legislatívnych úloh vlády SR na mesiace jún až december 2021. Uskutočniť legislatívnu zmenu s konkrétne formulovaným zámerom bez nároku na financie, tzn. aby z materiálu nevyplýval rozpočtovo nekrytý vplyv nie je z podstaty veci možné. Ministerstvu kultúry SR nebolo umožnené zaradiť reformy s dosahom na rozpočet do budúcich rokov ani do Plánu obnovy. Zamedzením realizácie reformnej činnosti v zmysle predloženého návrhu zákona nie je možné implementovať úlohy definované v Programovom vyhlásení vlády SR na roky 2020-2024.  Ministerstvo kultúry SR pristúpilo k príprave predkladaného materiálu zodpovedne s ohľadom na podrobnú analýzu skutkového stavu a potrieb v predmetnom segmente kultúry. Pre rok 2022 nevyžadujeme žiadne navýšenie pre túto reformu. V roku 2023 má byť realizovaná zmena zákona o rozpočtových pravidlách vo verejnej správe a financovanie bude podliehať vopred stanoveným limitom. Keďže t. č. neexistuje žiadna metodika, ako bude nastavovanie limitov realizované, komunikujeme finančnú požiadavku v súlade so schválenými prioritami a plánmi a to v dostatočnom predstihu.  Zavedenie systematického financovania dlhodobo finančne poddimenzovaných  aktivít, ktorých cieľovým prijímateľom sú v konečnom dôsledku hlavne obyvatelia  z celého Slovenska (rôzne cieľové skupiny) so širokospektrálnym záberom aktivít bez účelového navýšenia finančného krytia v rezorte je nerealizovateľné. Uvažovanie o zámere zvyšovania kvality a posilňovania autorít organizácií v zriaďovateľskej pôsobnosti Ministerstva kultúry SR – najmä Národného osvetového centra – ktorého transformácia na etablovanú ustanovizeň je taktiež úlohou definovanou v Programovom vyhlásení vlád SR na roky 2020-2024 by pri akceptovaní vznesenej pripomienky taktiež nebolo možné.  Kľúčovým zámerom zmeny zákona je zabezpečenie stabilného financovania celoštátneho systému súťaží a prehliadok záujmovej umeleckej činnosti a neprofesionálnej umeleckej tvorby, ktoré majú na Slovensku dlhodobú tradíciu, no ich podpora je nedostatočná a nesystémová. Tento zámer bol definovaný aj v Programovom vyhlásení vlády SR na roky 2020-2024 a Pláne legislatívnych úlohy Vlády SR na mesiace jún až december 2021. V záujme zachovania a rozvoja funkčného systému vrátane zabezpečenia nevyhnutných a kvalitatívne adekvátnych podmienok na jeho existenciu za účelom podpory a rozvoja umeleckého talentu a kreativity obyvateľov Slovenska vyžaduje intenzívnu a účelovú pomoc. Zavedenie jasného a transparentného financovania má zabezpečiť posilnenie priameho odborného a metodického vplyvu vyhlasovateľov – garantov súťaží na celý systém, tzn. pozitívne sa odraziť vo výkone činnosti kultúrno-osvetových zariadení s celoslovenskou pôsobnosťou zriaďovaných Ministerstvom kultúry Slovenskej republiky (Národné osvetové centrum, Slovenská ústredná hvezdáreň) ako aj ostatných aktívne participujúcich realizátorov - kultúrno-osvetových zariadení zriaďovaných subjektmi územnej samosprávy a v neposlednom rade širokej verejnosti.  Okrem dlhodobo neriešeného stavu zasiahli komplexný proces realizácie celoštátneho systému postupových súťaží a prehliadok záujmovej umeleckej činnosti a neprofesionálnej umelec výrazným spôsobom pandemické opatrenia a obmedzenia platné v rokoch 2020 a 2021. V sledovanom období došlo k výraznému narušeniu kontinuity viac ako 20 typov podujatí vyhlasovaných organizáciami v zriaďovateľskej pôsobnosti Ministerstva kultúry Slovenskej republiky v trojstupňovom systéme (na regionálnej, krajskej a celoštátnej úrovni) s rôznou periodicitou a špecifikáciou pre rozdielne cieľové i vekové skupiny. Dlhodobo obmedzené podmienky pre činnosť jednotlivých subjektov (jednotlivcov, kolektívov – hlavných aktérov daného segmentu kultúry) vyžadovali pred nastavením financovania systému do budúcnosti neustále monitorovanie, realizáciu prieskumov skutkového stavu, zmeny plánov a ich opakované prehodnocovanie spojené aj s hľadaním alternatívneho spôsobu realizácie umeleckej činnosti, pričom aj pre súčasné obdobie je stále príznačný ťažko predvídateľný návrat k plnohodnotnej umeleckej príprave obzvlášť v kolektívnych umeniach. O to viac je jasná vízia a istota financovania kľúčová.  Doložka vplyvov odzrkadľuje finančné aspekty súvisiace s predmetnou legislatívnou zmenou na najbližšie roky a reflektuje jednotlivé zmeny a dopady, ktoré v tejto sfére kultúry nastali. Opiera sa o najaktuálnejšie výsledky odbornej spolupráce a konsenzus zainteresovaných aktérov – členov odborných poradných orgánov pre jednotlivé umelecké žánre, ktorí museli pri zostavovaní plánov súťaží a prehliadok zohľadňovať neustále sa meniacu epidemiologicko-spoločenskú situáciu a nastaviť plány tak, aby boli reálne a realizovateľne. Investícia do osobnej tvorivej a umeleckej realizácie obyvateľstva Slovenska, rozvoja umeleckých zručností prostredníctvom plnohodnotného a kvalitného trávenia voľného času a podpory talentov sa pozitívne odrazí nie len v kultivovanosti a hodnotovom nastavení verejnosti, ale aj na psychickom a fyzickom zdraví. WHO dlhodobo poukazuje na pozitívny vplyv a priaznivé účinky umenia na zdravie obyvateľstva, význam umenia je empiricky dokázaný aj pri prevencii a liečbe ochorení.  Vyhodnotenie: Pripomienky vznesené v rámci PPK boli čiastočne akceptované. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky) |
| |  |  |  | | --- | --- | --- | | **Súhlasné** | **Súhlasné s  návrhom na dopracovanie** | **Nesúhlasné** |   **Uveďte pripomienky zo stanoviska Komisie z časti II. spolu s Vaším vyhodnotením:** |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2021** | **2022** | **2023** | **2024** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **644 052** | **644 052** | **1 416 503** | **1 581 003** |
| Fond na podporu umenia | 400 000 | 400 000 | 0 | 0 |
| Národné osvetové centrum (NOC) | 150 000 | 150 000 | 1 072 025 | 1 220 075 |
| Slovenská ústredná hvezdáreň (SÚH) |  |  | 131 153 | 131 153 |
| Min. školstva, vedy, výskumu a športu SR | 7 000 | 7 000 | 7 000 | 7 000 |
| Min. vnútra SR | 66 000 | 66 000 | 66 000 | 66 000 |
| VÚC | 21 052 | 21 052 | 140 325 | 156 775 |
| ***z toho:*** |  |  |  |  |
| ***- vplyv na ŠR*** | **623 000** | **623 000** | **1 276 178** | **1 424 228** |
| *Rozpočtové prostriedky* | 623 000 | 623 000 | 1 276 178 | 1 424 228 |
| *EÚ zdroje* | 0 | 0 | 0 | **0** |
| *spolufinancovanie* | 0 | 0 | 0 | **0** |
| ***- vplyv na obce*** | **0** | **0** | 0 | **0** |
| ***- vplyv na vyššie územné celky*** | **21 052** | **21 052** | **140 325** | **156 775** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **1** | **1** |
| ***- vplyv na ŠR*** | **0** | **0** | **1** | **1** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **13 253** | **13 253** |
| ***- vplyv na ŠR*** | **0** | **0** | **13 253** | **13 253** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **644 052** | **644 052** | **363 325** | **379 775** |
| Fond na podporu umenia | 400 000 | 400 000 | **-** | **-** |
| Národné osvetové centrum | 150 000 | 150 000 | 150 000 | 150 000 |
| Ministerstvo školstva, vedy, výskumu a športu SR | 7 000 | 7 000 | 7 000 | 7 000 |
| Ministerstvo vnútra SR | 66 000 | 66 000 | 66 000 | 66 000 |
| VÚC | 21 052 | 21 052 | 140 325 | 156 775 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv** | **0** | **0** | **1 053 178** | **1 201 228** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh zákona nemá negatívny vplyv na rozpočet verejnej správy v roku 2022. Financovanie v roku 2022 je zabezpečené rozpočtovanými prostriedkami pre MK SR. Rok 2023 a neskôr bude predmetom zapracovania do návrhu rozpočtu verejnej správy na roky 2023 – 2025 v zmysle harmonogramu tvorby rozpočtu verejnej správy. Ráta s navýšením finančných prostriedkov na činnosť 2 príspevkových organizácií MK SR:

- pre kultúrno-osvetové zariadene s celoslovenskou pôsobnosťou so všeobecným zameraním (v súčasnosti Národné osvetové centrum - NOC)

- a kultúrno-osvetové zariadene s celoslovenskou pôsobnosťou so špecializovaným zameraním (v súčasnosti Slovenská ústredná hvezdáreň - SÚH),

v roku 2023 spolu o 1 053 178 eur, a v roku 2024 o 1 201 228 eur, na činnosť financovania postupových súťaží v oblasti neprofesionálneho umenia, ktorá by sa presunula z verejnoprávneho Fondu na podporu umenia.

Návrh ráta s povinným spolufinancovaním VÚC vo výške 10 % z celkovej sumy, čo je vyššie spolufinancovanie ako je súčasné povinné spolufinancovanie dotácií vo Fonde na podporu umenia, vo výške 5 %, ktoré na túto činnosť alokovalo 400 000 eur pre rok 2022, podobne ako minulé roky.

Návrh tiež ráta s ponechaním spolufinancovania v odhadovanej výške 7 000 eur cez MŠVVŠ SR a 66 000 eur cez MV SR (okresné úrady), ktoré sa podieľajú na spolufinancovaní súťaže Hviezdoslavov Kubín.

Personálne zabezpečenie agendy v kultúrno-osvetovom zariadení s celoslovenskou pôsobnosťou so všeobecným zameraním (NOC) bude realizované v rámci agendy súčasných odborných pracovníkov. Personálne zabezpečenie agendy v kultúrno-osvetového zariadení s celoslovenskou pôsobnosťou so špecializovaným zameraním (SÚH) je nevyhnutné doplniť o 1 pracovné miesto – započítané pre SÚH.

**2.2. Popis a charakteristika návrhu**

**2.2.1. Popis návrhu:**

*Akú problematiku návrh rieši? Kto bude návrh implementovať? Kde sa budú služby poskytovať?*

Zámerom kultúrnej politiky v oblasti neprofesionálnej kultúry je zvyšovať tvorivosť obyvateľov Slovenska vo všetkých regiónoch, podporovať zmysluplnú aktívnu participáciu na kultúre, či podporovať talenty, v budúcich kreatívnych povolaniach. Návrh obsahuje komplexnú reformu podpory kreatívnej záujmovej činnosti obyvateľov Slovenska cez štátom vyhlasované postupové súťaže v rôznych disciplínach (folklór, vizuálne umenie, divadlo, hudba a iné), do ktorých kôl sa v predpandemickom období zapájalo vyše 23 000 obyvateľov. Do postupových súťaží v oblasti astronómie sa zapájalo 30 000 obyvateľov, najmä žiakov.

Namiesto finančnej podpory cez verejnoprávny fond, bude prerozdeľovanie finančných prostriedkov prebiehať cez nový podporný nástroj kultúrno-osvetového zariadenia s celoslovenskou pôsobnosťou so všeobecným zameraním (dnes NOC) a špecializovanou pôsobnosťou (SÚH) v zriaďovateľskej pôsobnosti MK SR, ktoré má odborný personál na dohliadanie na kvalitu na prebiehajúce súťaže v jednotlivých regiónoch a krajoch: cez vyhlasovanie súťaží, poradenstvo pre spĺňanie kritérií aj hodnotenie jednotlivých súťaží. Presunom kompetencií prerozdeľovania finančných prostriedkov sa očakávajú nasledovné benefity:

* Zvýšený počet súťaží, ktoré spĺňajú kritériá kvality, ktoré majú zaručovať kvalitnú spätnú väzbu pre neprofesionálov, predovšetkým odbornými porotcami.
* Lepšie objavovanie talentov z regiónov Slovenska, a to zvýšením podpory regionálnych súťaží, ktoré neboli ostatných 5 rokov systematicky podporované, a preto kvalitatívne stagnovali.
* Stabilizácia rozvoja postupových súťaží, prostredníctvom automatického pridelenia prostriedkov, v podmienkach spĺňania kritérií kvality.

Metodika kvality sa stanovuje v propozíciách jednotlivých súťaží a kontroluje sa protokolmi a hodnotiacimi správami z jednotlivých kôl, ale taktiež mnohokrát osobnou účasťou odborného pracovníka kultúrno-osvetového zariadenia s celoslovenskou pôsobnosťou v zriaďovateľskej pôsobnosti MK SR na podujatí. Toto zariadenie má zabezpečiť aby verejné prostriedky boli distribuované efektívne a transparentne.

.......................................................................................................................................................

**2.2.2. Charakteristika návrhu:**

zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

x iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

*Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.*

V tabuľke č. 1 sú uvedené rozpočty pre roky 2023 a 2024, vo výške 14 vyhlásených súťaží ročne, v prípade, že by spĺňali všetky požadované kritériá kvality (odborná porota, kvalitné technické podmienky a pod.) pre neprofesionálne umenie, a pre 5 súťaží v oblasti astronómie. Prehľad o postupových súťažiach pre neprofesionálne umenie poskytla NOC, na základe dát v elektronickom systéme prihlasovania súťaží, doterajších skúseností posúdením kvality postupových súťaží, a vývoja súťaží počas pandemických rokov 2020 a 2021.

**Tabuľka 1 Odhadovaná výška potrebných finančných prostriedkov na postupové súťaže ktorú sú naplánované na vyhlásenie pre neprofesionálne umenie a astronómiu na Slovensku**

|  |  |  |
| --- | --- | --- |
|  | **2023** | **2024** |
| **Úroveň postupovej súťaže** **pre neprofesionálne umenie** |  |  |
| Celoštátne kolá | 365 000 € | 370 000 € |
| Krajské kolá | 418 600 € | 444 600 € |
| Regionálne/okresné kolá | 476 650 € | 610 150 € |
| Obvodné kolá (len Hviezdoslavov Kubín) | 12 000 € | 12 000 € |
| **Spolu postupové súťaže pre neprofesionálne umenie** | **1 272 250 €** | **1 436 750 €** |
| **Spolu postupové súťaže pre astronómiu** | **144 253 €** | **144 253 €** |
| **Spolu** | **1 416 503 €** | **1 581 003 €** |
| *Zdroj: NOC, SÚH 2021* | | |

Pre väčšiu prehľadnosť je financovanie postupových súťaží na základe návrhu pre roky 2023 a 2024 ilustrované v tabuľke 2.

**Tabuľka 2 Prehľad zdrojov pre financovanie návrhu v rokoch 2023, 2024**

|  |  |  |  |
| --- | --- | --- | --- |
| **Zdroj** | **2023** | **2024** | **Rozpočtový vplyv** |
| FPU | 0 | 0 |  |
| NOC - financovanie postupové súťaže neprofesionálne umenie | 1 072 025 € | 1 220 075 € |  |
| z toho: | 922 025 € | 1 070 075 € | **nekrytý** |
| z toho: | 150 000 € | 150 000 € | **krytý** |
| VÚC 10 % spolufinancovanie - postupové neprofesionálne umenie | 127 225 € | 143 675 € | **krytý** |
| MŠVVŠ SR | 7 000 € | 7 000 € | **krytý** |
| MVSR | 66 000 € | 66 000 € | kryté |
| **Spolu - postupové súťaže neprofesionálne umenie** | **1 272 250 €** | **1 436 750 €** |  |
| ŠÚH - financovanie postupové súťaže neprofesionálne umenie | 117 900 € | 117 900 € | **nekrytý** |
| VÚC 10 % spolufinancovanie - postupové súťaže astronómia | 13 100 € | 13 100 € | **krytý** |
| SÚH - personálne zabezpečenie – 1 pracovník  (bez odvodov) | 13 253 € | 13 253 € | **nekrytý** |
| **Spolu - postupové súťaže astronómia** | **144 253 €** | **144 253 €** |  |
| **SPOLU postupové súťaže neprofesionálne umenie a astronómia** | **1 416 503 €** | **1 581 003 €** |  |
| **Z toho kryté** | **363 325 €** | **379 775 €** |  |
| **Z toho nekryté** | **1 053 178 €** | **1 201 228 €** |  |

*Zdroj: MK SR, 2021*

Návrh má ambíciu zosystematizovať neprehľadné financovanie tejto činnosti, z ostatných 4 rokov. Nakoľko FPU nefinancoval „nižšie kolá“ ako krajské a celoštátne, medzi 2019 - 2022 sa postupové súťaže rôznymi spôsobmi dofinancovali, pričom nie je dostupné, koľko finančných prostriedkov dofinancovali VÚC. Dá sa však predpokladať, že boli regionálne kolá realizované s minimálnymi rozpočtami s kompromisnými riešeniami s dopadom na kvalitu. Jednorazovo boli dofinancované z MK SR – dotačného programu, ktorý bol len jeden krát využitý v roku 2020; a v rámci rozpočtového opatrenia pre NOC v roku 2021.

**Tabuľka 3 Alokované financie (môže sa líšiť od reálne vyúčtovaných) podľa zdroja na postupové súťaže pre neprofesionálne umenie a astronómiu v rokoch 2019-2022**

|  |  |  |  |  |  |
| --- | --- | --- | --- | --- | --- |
| **Zdroj financií** | **2019** | **2020** | **2021** | **2022** | **Poznámka** |
| **FPU** | 400 000 € | 400 000 € | 400 000 € | 400 000 € | Dotácie aj pre neprofesionálne umenie aj astronómiu |
| **VÚC** | 21 052 € | 21 052 € | 21 052 € | 21 052 € | uvádza sa len spolufinancovanie FPU 5 % |
| **NOC** |  |  | 150 000 € | 150 000 € | rozpočtové opatrenie na podporu regionálnych kôl pre neprofesionálne umenie |
| **MK SR – dotačný program Podpora miestnej a regionálnej kultúry** |  | 162 000 € |  |  | podporili sa regionálne kolá postupových súťaží; kvôli pandemickému roku sa prečerpala len polovica alokovanej sumy |
| **MŠVVŠ SR** | 7 000 € | 7 000 € | 7 000 € | 7 000 € | Financovanie - Hviezdoslavov Kubín |
| **MV SR (okresné úrady)** | 66 000 € | 66 000 € | 66 000 € | 66 000 € | Financovanie - Hviezdoslavov Kubín (okresné a obvodné kolá) |
| **Spolu** | **494 052 €** | **656 052 €** | **644 052 €** | **644 052 €** |  |

*Zdroj: MK SR, 2021*

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **r** | **r + 1** | **r + 2** | **r + 3** |
| **Daňové príjmy (100)1** |  |  |  |  |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **0** | **0** | **0** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2021** | **2022** | **2023** | **2024** |
| **Bežné výdavky (600)** | 644 052 | 644 052 | 1 416 503 | 1 581 003 |  |
| Mzdy, platy, služobné príjmy a ostatné osobné vyrovnania (610) |  |  | 13 253 | 13 253 | SHU |
| Poistné a príspevok do poisťovní (620) |  |  | 4632 | 4632 | SHU |
| Tovary a služby (630)2 | 21 052 | 21 052 | 140 325 | 156 775 | VÚC |
| Bežné transfery (640)2 | 400 000 | 400 000 | - | - | FPU |
| Bežné transfery (640)2 | 150 000 | 150 000 | 1 072 025 | 1 220 075 | NOC |
| Bežné transfery (640)2 | - | - | 113 268 | 113 268 | SHU |
| Bežné transfery (640)2 | 7 000 | 7 000 | 7 000 | 7 000 | MŠVV SR |
| Bežné transfery (640)2 | 66 000 | 66 000 | 66 000 | 66 000 | MV SR (okresné úrady) |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **644 052** | **644 052** | **1 416 503** | **1 581 003** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2021** | **2022** | **2023** | | **2024** |
| **Počet zamestnancov celkom** | **0** | **0** | **1** | | **1** |  | |
| **z toho vplyv na ŠR** | **0** | **0** | **1** | | **1** |  | |
| **Priemerný mzdový výdavok (v eurách)** | **0** | **0** | **1 104** | | **1 104** | *(priemerná mzda v SÚH v 2020)* | |
| **z toho vplyv na ŠR** |  |  | **1 104** | | **1 104** |  | |
| **Osobné výdavky celkom (v eurách)** | **0** | **0** | **17 885** | | **17 885** |  | |
| **Mzdy, platy, služobné príjmy a ostatné osobné vyrovnania (610)** |  |  | **13 253** | | **13 253** |  | |
| **z toho vplyv na ŠR** |  |  | **13 253** | | **13 253** |  | |
| **Poistné a príspevok do poisťovní (620)** |  |  | **4 632** | | **4 632** |  | |
| **z toho vplyv na ŠR** |  |  | **4 632** | | **4 632** |  | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Predkladateľ návrhu zákona:** Ministerstvo kultúry Slovenskej republiky |
|  |  |
| **2.** | **Názov návrhu zákona:** Zákon, ktorým sa mení a dopĺňa zákon č. 189/2015 Z. z. o kultúrno-osvetovej činnosti |
|  |  |
| **3.** | **Problematika návrhu zákona:** |
|  | a) nie je upravený v primárnom práve Európskej únie  b) nie je upravený v sekundárnom práve Európskej únie  c) nie je obsiahnutý v judikatúre Súdneho dvora Európskej únie |

**Vzhľadom na vnútroštátny charakter návrhu zákona je bezpredmetné vyjadrovať sa k bodom 4. a 5. doložky zlučiteľnosti.**

**DÔvodová správa**

**B. Osobitná časť**

**K čl. I,**

**K bodu 1**

Navrhuje sa ustanovenie spôsobu obsadzovania a dĺžky funkčného obdobia štatutárnych orgánov a vedúcich zamestnancov riadiacich kultúrno-osvetové zariadenie, čím sa zjednotia podmienky a zefektívni sa orientácia na výsledky očakávané od riadiacich pracovníkov kultúrno-osvetových zariadení. Zavedenie dĺžky funkčného obdobia a spôsobu obsadzovania funkcií predpokladá aj Implementačný plán revízie výdavkov na kultúru 2021- 2025.

**K bodu 2**

Vypúšťa sa uvedenie názvu a sídla kultúrno-osvetového zariadenia so všeobecným zameraním (Národné osvetové centrum so sídlom v Bratislave) a kultúrno-osvetového zariadenia so špecializovaným zameraním (Slovenská ústredná hvezdáreň so sídlom v Hurbanove), ktoré zriaďuje Ministerstvo kultúry Slovenskej republiky za účelom umožnenia flexibility pri úprave názvu organizácie bez nutnosti predchádzajúcej legislatívnej zmeny tak, ako je to v prípade kultúrno-osvetových zariadení zriaďovaných alebo zakladaných samosprávnym krajom alebo obcou.

**K bodu 3**

Úprava ustanovenia sa navrhuje z dôvodu zosúladenia s platným znením § 4 ods. 1 písm. b) zákona č. 540/2001 Z. z. o štátnej štatistike v znení zákona č. 144/2021 Z. z., podľa ktorého orgánom vykonávajúcim štátnu štatistiku je Ministerstvo kultúry Slovenskej republiky.

**K bodu 4**

Dopĺňa sa ustanovenie definujúce  činnosť a kompetencie pre kultúrno-osvetové zariadene s celoslovenskou pôsobnosťou so všeobecným zameraním, ktorého zriaďovateľom je Ministerstvo kultúry Slovenskej republiky, vyhlasovať, odborne a metodicky riadiť, koordinovať a financovať realizáciu celoštátneho systému postupových súťaží a prehliadok v oblasti záujmovej umeleckej činnosti a neprofesionálnej umeleckej tvorby, ktorých je vyhlasovateľom. Jednotlivé súťaže a prehliadky sú v zmysle príslušných štatútov realizované postupne na troch úrovniach. Ich realizáciu zabezpečujú kultúrno-osvetové zariadenia zriaďované alebo zakladané samosprávnym krajom alebo obcou. V súčasnej praxi je financovanie časti súťaží a prehliadok zabezpečované prostredníctvom Fondu na podporu umenia na základe schválenia/neschválenia žiadosti o dotáciu, ktorá podlieha pravidlám stanoveným príslušným fondom, pričom súťažné kolá predchádzajúce druhej (krajskej) úrovni nie sú fondom podporované. V roku 2020 boli regionálne kolá financované prostredníctvom dotačného systému Ministerstva kultúry Slovenskej republiky, ktorý z hľadiska praxe nie je vhodným nástrojom na uvedený účel a v roku 2021 bola realizácia časti aktivít v rámci pandemických opatrení zabezpečená poskytnutím transferu z rozpočtu Ministerstva kultúry SR Národnému osvetovému centru. Súčasné riešenie je nesystémové, z pohľadu realizátorov nepredvídateľné a administratívne zaťažujúce. Garancia priameho financovania postupových súťaží a prehliadok prostredníctvom kultúrno-osvetového zariadenia, ktoré ich vyhlasuje a odborne garantuje, posilní priamy odborno-metodický vplyv na ich výslednú realizáciu, a zároveň zabezpečí stabilitu a komplexnosť celoplošného trojúrovňového systému s efektívnejším dosahom na jednotlivých aktérov.

**K bodu 5**

Dopĺňa sa ustanovenie definujúce  činnosť a kompetencie pre kultúrno-osvetové zariadene s celoslovenskou pôsobnosťou so špecializovaným zameraním na oblasť astronómie a príbuzných vied zriadené Ministerstvom kultúry Slovenskej republiky vyhlasovať, odborne a metodicky riadiť, koordinovať a financovať realizáciu celoštátneho systému postupových súťaží a prehliadok v oblasti svojej špecializácie. Zavedenie priameho financovania postupových súťaží a prehliadok prostredníctvom kultúrno-osvetového zariadenia, ktoré ich vyhlasuje a odborne garantuje, posilní priamy odborno-metodický vplyv na ich výslednú realizáciu, a zároveň zabezpečí stabilitu a komplexnosť celoplošného systému s efektívnejším dosahom na jednotlivých aktérov.

**K bodu 6**

Legislatívna úprava za účelom zosúladenia formulácie s Legislatívnymi pravidlami vlády.

**K bodu 7**

Prechodným ustanovením sa ustanovuje, že dĺžka funkčného obdobia sa vzťahuje iba na štatutárne orgány zamestnancov kultúrno-osvetových zariadení a vedúcich zamestnancov riadiacich kultúrno-osvetové zariadenie, ktorí budú vymenovaní po nadobudnutí účinnosti tohto zákona. Vzhľadom na vypustenie názvu a sídla kultúrno-osvetového zariadenia so všeobecným zameraním (Národné osvetové centrum so sídlom v Bratislave) a kultúrno-osvetového zariadenia so špecializovaným zameraním (Slovenská ústredná hvezdáreň so sídlom v Hurbanove) sa prechodným ustanovením ustanovuje, že Národné osvetové centrum so sídlom v Bratislave a Slovenská ústredná hvezdáreň so sídlom v Hurbanove podľa doterajšieho predpisu sa považujú za kultúrno-osvetové zariadenie s celoslovenskou pôsobnosťou podľa § 5 ods. 2 tohto zákona.

**K čl. II**

S prihliadnutím na dĺžku trvania legislatívneho procesu a zabezpečenia legisvakačnej lehoty v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov sa navrhuje účinnosť zákona.

Bratislava 22. decembra 2021

**Eduard Heger, v. r.**

predseda vlády

Slovenskej republiky

**Natália Milanová, v. r.**

ministerka kultúry

Slovenskej republiky

1. # Zákon o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. 284/2014

   [↑](#footnote-ref-1)